พื้นที่กรุงเทพมหานครและปริมณฑลช่วงเช้าวันนี้ ภาพรวมคุณภาพอากาศอยู่ในระดับคุณภาพดีถึงมีผลกระทบต่อสุขภาพ
กรมควบคุมมลพิษ รายงานค่าฝุ่นละอองขนาดไม่เกิน 2.5 ไมครอน พื้นที่กรุงเทพมหานครและปริมณฑลช่วงเช้าวันนี้ ภาพรวมคุณภาพอากาศอยู่ในระดับคุณภาพดีถึงมีผลกระทบต่อสุขภาพเมื่อเวลา 05.00 น. สถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลช่วงเช้าวันนี้ 31 มกราคม 2562 ภาพรวมคุณภาพอากาศอยู่ในระดับคุณภาพดีถึงมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าเฉลี่ยระหว่าง 69 - 100 ไมโครกรัมต่อลูกบาศก์เมตร ซึ่งปริมาณฝุ่นละอองภาพรวมลดลงจากช่วงเย็นวานนี้ 30 มกราคม 2562 แต่มีบางพื้นที่เพิ่มขึ้นเล็กน้อย เนื่องจากอากาศลอยตัวได้น้อยและลมสงบ ทำให้ปริมาณฝุ่นละอองสะสม 3 พื้นที่อยู่ในระดับสีแดงมีผลกระทบต่อสุขภาพ คือ ริมถนนคู่ขนานพระราม 2 อำเภอเมือง จังหวัดสมุทรสาคร อยู่ที่ 93 ไมโครกรัมต่อลูกบาศก์เมตร , ริมถนนกาญจนาภิเษก เขตบางขุนเทียน อยู่ที่ 100 ไมโครกรัมต่อลูกบาศก์เมตร และตำบลคลองหนึ่ง อำเภอคลองหลวง จังหวัดปทุมธานี อยู่ที่ 93 ไมโครกรัมต่อลูกบาศก์เมตร